Public procurement notice: Contract Notice
Published: 2024-08-23
Region: DK011
Contract type: Services
Procedure: Open procedure
CPV classification: 71310000 | 71520000: Construction supervision services
Estimated value: 10000000 DKK
Submission deadline: 2024-08-29
Award criteria: price, quality

Technical requirements: Se udbudsloven § 137, stk. 1, nr. 2.
__________________________________________________________________________________
DOKUMENTATION: Ved tilbudsgivning skal tilbudsgiver udfylde det fælles europæiske udbudsdokument (ESPD) som foreløbigt bevis for ikke at være omfattet af udelukkelsesgrundene. 
Den tilbudsgiver, med hvem ordregiver agter at indgå kontrakt, skal forinden kontrakttildeling fremsende serviceattest fra Erhvervsstyrelsen eller tilsvarende dokumentation, jf. udbudsloven § 135, stk. 1-3 samt § 137, stk. 1, nr. 2. Dokumentationen skal opfylde kravene i § 153, og den må højest være 6 måneder gammel. Ovennævnte dokumentation skal ligeledes fremsendes for enheder (underleverandører/underrådgivere/underentreprenører), som 
tilbudsgiveren har baseret sin økonomiske og finansielle kapacitet eller tekniske og faglige kapacitet på med henblik på opfyldelse af minimumskrav.
__________________________________________________________________________________
UDBUDSLOVEN § 134a:
Udover ovennævnte udelukkelsesgrunde gøres opmærksom på udbudsloven § 134a, der medfører, at ordregiver skal udelukke tilbudsgivere, som er etableret i et land, der er optaget på EU-listen over ikkesamarbejdsvillige skattejurisdiktioner og ikke har tiltrådt GPA-aftalen eller øvrige handelsaftaler, som er forpligtende for Danmark.
Denne rådgiveropgave er en del af 40400 Udbygning af rute 15 Ringkøbing - Herning, som indgår i Infrastrukturplan 2035.
Udbygning af Ringkøbing - Herning omfatter en strækning på ca. 35 km, som udvides fra 2 spor til en 2 + 1 vej.
Den samlede projektbevilling er i størrelsesordenen 1,1 mia. kr.
Nærværende udbud omfatter projektering af bygværker på strækningen Videbæk - Herning samt fagtilsyn og 3. parts kontrol af stillads på strækningen Ringkøbing - Herning.
Ordregivers kontor ligger i Skanderborg kommune, mens fagtilsyn skal udføres i Herning og Ringkøbing-Skjern Kommune.
Tilbudsgiver skal oplyse virksomhedens nettoomsætning for det seneste regnskabsår i udfyldt "Det fælles europæiske udbudsdokument" (ESPD).
Den påtænkte vinder af udbuddet skal inden tildeling, som dokumentation for nettoomsætning, fremsende kopi af årsregnskab eller revisorpåtegnet oplysning om nettoomsætning.
For virksomheder, der har været etableret i en kortere periode, fremsendes oplysningerne for så lang en periode af regnskabsåret som muligt.
Hvis tilbudsgiver er en sammenslutning af virksomheder, skal oplysningerne gives for hver enkelt virksomhed, idet summen af virksomhedernes nettoomsætning skal opfylde minimumskravet.
Hvis tilbudsgiver er en sammenslutning af virksomheder, skal der gives fuldmagt til en person, der bemyndiges til at tegne sammenslutningen. Samtlige deltagende virksomheder hæfter solidarisk for kontraktens opfyldelse.
Hvis tilbudsgiver baserer sig på andre enheders formåen (fx underleverandører eller andre enheder i koncernen), skal tilbudsgiver godtgøre, at de har ret til at råde over de nødvendige ressourcer hos disse enheder. Dette skal ske ved at fremlægge tilsagn fra disse enheder i form af en erklæring om solidarisk hæftelse.
Der ønskes ikke økonomiske og finansielle oplysninger om øvrige planlagte underleverandører, hvis økonomiske og finansielle kapacitet tilbudsgiveren ikke baserer sig på med henblik på at opfylde minimumskravet.
____________________________________________________________________________________
Minimumskrav til egnethed: Nettoomsætning for seneste regnskabsår skal være mindst 15 mio. DKK.
Tilbudsgiver skal i ESPD eller i et særskilt bilag beskrive referencer, der dokumenterer, at minimumskravene under nærværende punkt er opfyldt. 
Beskrivelsen skal omfatte projektnavn, kontraktform for virksomhedens egen kontrakt (hovedrådgiver i forbindelse med delt rådgivning, underrådgiver eller totalrådgiver), ordregiver, kontraktsum, udførelsesperiode samt beskrivelse af projektet.
Ved igangværende referencer skal det beskrives, hvor stor en del af opgaven, der er gennemført. Der ønskes ikke referencer på fremtidige opgaver.
Der ønskes maksimalt 5 referencer. Det maksimale antal referencer gælder det samlede antal referencer for tilbudsgiver og de virksomheder, som tilbudsgiver baserer sin formåen på.
Hvis tilbudsgiver er en sammenslutning af virksomheder, skal der afleveres en referenceliste for hver virksomhed, idet virksomhedernes samlede referencer skal opfylde minimumskravet. 
Hvis tilbudsgiver baserer sig på andre enheders formåen (fx underleverandører eller andre enheder i koncernen), skal tilbudsgiver godtgøre, at tilbudsgiver råder over de nødvendige ressourcer hos disse enheder. Dette skal ske ved at fremlægge tilsagn fra disse enheder om deres forpligtelser i så henseende. Tilsagn kan gives ved enhedens udfyldelse af felt hertil i ESPD og underskrift af ESPD.
Hvis tilbudsgiver baserer sig på andre enheders tekniske og faglige kapacitet, henledes opmærksomheden på udbudsloven, § 144, stk. 3.
Der ønskes ikke tekniske og faglige oplysninger om øvrige planlagte underleverandører, hvis tekniske og faglige kapacitet tilbudsgiveren ikke baserer sig på med henblik på at opfylde minimumskravet.
______________________________________________________________________________________
Minimumskrav til egnethed: 
1) Erfaring indenfor de seneste 5 år med detailprojektering af nyetablering eller udvidelse af vejbroer i beton, banebroer i beton eller tunneller i beton. Opgaverne skal som minimum have omfattet statiske beregninger.
2) Erfaring indenfor de seneste 5 år med gennemførelse af bro- eller tunnelprojekt med et rådgiverhonorar på det enkelte projekt på minimum 5 mio. kr., ekskl. moms.
3) Det gennemsnitlige antal medarbejdere, der har været beskæftiget med infrastrukturprojekter, i hvert af de seneste 3 år skal være minimum 10 medarbejdere. Antallet skal oplyses for hvert af de 3 år, idet kravet gælder for hvert år.